**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.148/5  (prot. Nr.5, 20.§) |

|  |  |
| --- | --- |
| Par Peldu ielas posma pārdēvēšanu  par Miķeļa Valtera ielu |  |

Pamatojoties uz likuma “Par pašvaldībām” 21.panta pirmās daļas 20.punktu, Administratīvo teritoriju un apdzīvoto vietu likuma 12.panta pirmo daļu, Ministru kabineta 2015.gada 8.decembra noteikumu Nr.698 “Adresācijas noteikumi” 2.6.apakšpunktu, 9.punktu un 31.1.apakšpunktu, Liepājas pilsētas domes 2021.gada 18.februāra lēmumu Nr.68/2 “Par publiskās apspriešanas organizēšanu ielas posma nosaukuma maiņai”, Latvijas Valsts Prezidenta kancelejas 2020.gada 26.novembra vēstuli Nr.2131 “Par Miķeļa Valtera piemiņas godināšanu” ar lūgumu Liepājas pilsētas pašvaldībai izskatīt iespēju nodēvēt kādu no Liepājas pilsētas ielām pirmā Latvijas Republikas iekšlietu ministra, liepājnieka Miķeļa Valtera vārdā, LIEPĀJAS PILSĒTAS DOME

N O L E M J :

1. Piešķirt Peldu ielas posmam no Hika ielas līdz Kūrmājas prospektam nosaukumu - Miķeļa Valtera iela saskaņā ar grafisko pielikumu.

2. Liepājas pilsētas pašvaldības iestādei “Liepājas pilsētas būvvalde” divu mēnešu laikā no lēmuma spēkā stāšanās dienas veikt nepieciešamās darbības Miķeļa Valtera ielai piegulošo nekustamo īpašumu adrešu (nosaukumu) maiņai.

3. Liepājas pilsētas pašvaldības iestādei “Nekustamā īpašuma pārvalde” veikt nepieciešamās darbības Miķeļa Valtera ielas nosaukuma aktualizācijai, tai skaitā valsts un Liepājas pilsētas pašvaldības informācijas sistēmās.

4. Liepājas pilsētas pašvaldības iestādei “Komunālā pārvalde” veikt nepieciešamās darbības Liepājas pilsētas pašvaldības ielu pārvaldīšanai.

5. Liepājas pilsētas pašvaldības iestādes “Liepājas pilsētas pašvaldības administrācija” Sabiedrisko attiecību un mārketinga daļai nodrošināt lēmuma publicēšanu vietējā laikrakstā un Liepājas pilsētas pašvaldības tīmekļa vietnē [www.liepaja.lv](http://www.liepaja.lv).

6. Liepājas pilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Valsts zemes dienestam, Sabiedrisko attiecību un mārketinga daļai, Liepājas pilsētas būvvaldei, Nekustamā īpašuma pārvaldei, Komunālajai pārvaldei, Attīstības pārvaldei | |